Айдаев Багъиш Мустафадин хва

Айдаев Багъиш Мустафадин хва — тӀвар-ван авай лезги кхьираг, режиссер ва драматург. 1932 йисан 1 майдиз Докъузпара райондин Мискискар хуьре дидедиз хьана. Ада юкьван мектеб, Москвада А. В. Луначарскидин тӀварунихъ галай театрдин харусенятдин институт (1955) ва ГИТИС-дин режиссёрвилин курсар (1961) куьтягьна. Гзар йисара Дербентда Лезги театрдин директорвиле ва кьилин режиссервиле кӀвалахна. Ам «УФ-дин лайихлу артист» тӀварцӀиз лайихлу хьана. Б. Айдаева са жерге пьесаяр: "Халкьдин талантар", "Къизгъин рикӀер", "Колхоздин намус" ва писатель 3. Эфендиев галаз "Къази-мегьамед" кхьенва, абур сегьнедал эцигна ва милли драматургия вилик тухвана. Ада туькӀуьрнавай къаматар (Къазимегьамед Агъасиев, СтӀал Сулейман ва мсб.) тарихдай къачунвайбур ва рикӀел аламукьдайбур я. Зари 1979 йисуз залан азардик рагьметдиз фена. ==Эдебият== * Гьаким Къурбан «Лезги зарияр». Категория:Лезги кхьирагар Категория:Лезги драматургар Категория:Лезги режиссёрар